汪金恩

汪金恩（），字天錫，浙江衢州府開化縣人，民籍，明朝政治人物。

 生平 
成化十九年（1483年）癸卯科浙江鄉試第十三名舉人。弘治三年（1490年）中式庚戌科會試第二百二十二名，三甲第一百七十三名進士。歷官刑部主事、工部都水司郎中，十八年管理龍江船廠，正德初升廣西桂林府知府，調鳳陽府，以考察勒令致仕《两浙名贤录》：汪金恩，字天锡，江山人，以进士主政刑部，厯员外郎中、知桂林府，时土番干纪，屡挫官军，当事议抚，金恩曰：「小夷陆梁，是不一大创，则朝廷声教将有不讫于逺者，前委用非才，以致挫衂，奈何因噎而废食乎？」当事即以檄委之，金恩乃拣精鋭，授以方畧，适大雾，连日不觧，乗雾，衔枚疾走，令勇士数百人攀附而上，先据岩险，然后纵火焚其林箐，大兵鼓噪而进，连破一十八巢，火焚堕崖死者，不可数计，俘斩七百馀，当事上其功，刘瑾抑之不叙，转致鳯阳，勒令致仕归。其时饶冦抢攘，力赞县令，为立城池，邑人赖之。

 家族 
曾祖汪以敬；祖父汪永壽；父汪餘慶，母翁氏。具慶下。

参考文献

Category:汪姓
Category:衢州人
Category:明朝刑部主事
Category:明朝工部郎中
Category:明朝桂林府知府
Category:明朝鳳陽府知府